Igitur in Dei nomine Durannus et uxor mea vocabulo Rimodis notum omnibus hominibus tam presentibus quam etiam et futuris volumus fieri, quod in infirmitate maxima constitutus, ego videlicet Durannus, quendam terram Sancti Marcelli martiris, cujus sacratissimum corpus requiescit in territorio Cabilonensi, in villa Ubiliacensi vocabulo, quam in loco hereditatis parentes mei visi sunt actenus tenuisse, michique in loco hereditatis dimiserunt, sed sicut servientes predicto Christi militi frequenter mecum conquesti sunt, non solum illos quantum etiam me injuste eam non tantumodo, sed olim jam tenuisse, timens, in infirmitate maxima positus, ne dampnum aliquod pro ipsa terra anima mea detrimentumve sustineat, pro anime mee omniumque parentorum meorum remedio, reddo supra jam dicto loco quecumque tenere in villa Oratorii seu villa Siniciaco video. Facio autem in tali conventu istam donationem, ut quamdiu vixerimus ego et uxor mea ac filius noster Garinus, ipsam terram possideamus et teneamus, post nostrum vero discessum Sancto Marcello in monasterio proprio servientes teneant ac possideant, nullo contradicente sive calumpniam inferente. Quod si quis calumpniam inferre temptaverit, quod cupit non perficiat, sed magis coactus in publico fisco auri libras denas persolvat, et post hec cum Datan et Abiron, vel cum juda traditore, iram et maledictionem Dei omnipotentis incurrat. Amen. S. Duranni et uxoris ejus Rannodis, ac filii eorum Varini. S. Goncelini clerici. S. Constabuli. S. Marini. S. Gotberti. S. Bovonis. S. Barini. S. Salefrede. S. Gisleberti. S. Aldemeri. Data per manum Humberti sacerdotis et monachi, mense junio Rotberto regnante, anno vicesimo.